Klein George, Charlotte woon ook oumagrootjie se begrafnisdiens byPrinses Charlotte en prins George. (Foto: Ashely Crowden/AFP) Miljoene mense skuif vandag voor TV-skerms in om te sien hoe Brittanje se koningin Elizabeth II finaal ter ruste gelê word. Die twee oudste kinders van prins William en Kate Middleton, die prins en prinses van Wallis, is onder die 2 000 mense wat Maandag egter in persoon in die Westminster-abdy bymekaarkom om afskeid te neem van die monarg wat hulle as “Gan-Gan” geken het. Ná hul oumagrootjie se dood is prins George (9) en prinses Charlotte (7) amptelik tweede en derde aanspraakmaker op die Britse troon. Koning Charles III, sy broers en suster en die koningin se kleinseuns sal die monarg se kis vandag volg vir die tog van Westminster Hall – waar sy die afgelope vier dae in staatsie gelê het – na die abdy voor die diens, waarna ander lede van die gesin, insluitend klein George en Charlotte, by die gevolg sal aansluit. Dié twee kleingoed en hul vierjarige kleinboet, prins Louis, het op die dag van die koningin se dood op 8 September by hul nuwe skool in die suide van Engeland aangemeld. Dié skuif volg nadat Kate en William vroeër vanjaar aankondig het dat hulle besluit het om van hul Londense woonplek in die Kensington-paleis in Londen na Adelaide Cottage naby Windsor-kasteel – waar koningin Elizabeth II die meeste van die tyd gewoon het – te verhuis, het Maroela Media vroeër berig. Die langsdienende monarg in Britse geskiedenis is in die ouderdom van 96 in haar woning in Balmoral in Skotland dood nadat haar gesondheid die afgelope jaar versleg het. Kate, William en hul kroos besoek arriveer by die Lambrook School vir ‘n verwelkomingsfunksie die dag voor hul ouma-grootjie se dood. (Foto: Jonathan Brady/Pool/AFP) Sedert haar dood het honderde duisende roubeklaers op die strate van Londen toegesak om huldeblyke en blomme by die koningin se onderskeie wonings neer te lê. Lede van die publiek is ook sedert verlede week genooi om finale eer aan die monarg in Westminster Hall te betoon. Forbes het berig dat dié ry na Westminster in ŉ stadium langer as 12 km gestrek het en dat party mense so lank as 30 uur moes wag om die koningin finaal te groet. Toegang tot dié ry is Vrydag tydelik opgeskort toe ŉ park aan die einde van die ry langs die Teemsrivier kapasiteit bereik het. Die sokkerheld David Beckham was een van dié tienduisende mense wat die wind en weer trotseer het om die monarg te groet, ondanks die feit dat amptenare hom voorkeur wou gee om die ellelange rye te vermy. David Beckham wiped away a tear as he paid his respects to the Queen after queueing for 13 hours. Beckham slowly bowed his head and stared at the floor as he viewed the Queen's coffin. Read more here: https://t.co/d1vJyHthxE pic.twitter.com/hsv3OoAFMO — Sky News (@SkyNews) September 16, 2022 Die voormalige sokkerkaptein van Engeland het gesê dit was “baie emosioneel” om Vrydag sy laaste eer te betoon aan koningin Elizabeth II, wat hom in 2003 vereer het met ŉ Orde van die Britse Ryk (OBE) vereer het. Duisende lede van die publiek kampeer al dae lank in die strate van Londen om ŉ blik op vandag se begrafnis te kry. Bronne: AFP, Town and Country, Forbes.